Tot just acabem d'iniciar el curs acadèmic, segurament, el més estrany que mai hauríem imaginat marcat per l'emergència sanitària per la pandèmia de la COVID-19 i amb el record dels efectes provocats en l'anterior curs acadèmic.
Des de Joventut s'ha vist necessari dedicar un butlletí de manera específica a l'educació i més tenint present com aquesta situació està accentuant les desigualtats socioeducatives.
Per això, en aquest butlletí trobareu documentació, programes i altres recursos, notícies d'actualitat i l'agenda formativa.
Finalment, us encoratgem a llegir l'article redactat per l'equip ManresaJove i l'editorial de la directora general de Joventut, Laia Girós.
En aquest butlletí d'octubre, el número 67, trobareu guies, informes i publicacions que aborden la temàtica des de diferents punts de vida.
Programes i serveis impulsats per diferents institucions com la cartera de serveis de la Xarxa Nacional d'Emancipació Juvenil (XNEJ) o l'espai web Educadiba de la Diputació de Barcelona.
També hem fet una selecció de xarxes de treball i una desena d'experiències liderades pels serveis de joventut del món local.
I com és habitual també trobareu una bateria d'accions formatives adreçades als i les professionals de joventut durant el mes d'octubre i novembre, tant de la Direcció General de Joventut com d'altres administracions i entitats.
La directora general de Joventut, Laia Girós, reflexiona sobre l'educació en el context d'emergència que ha provocat la COVID-19 i com s'han accentuat les desigualtats socioeducatives.
En aquest context, Girós fa valer el paper de les polítiques de joventut com a polítiques educatives i posa com a exemple el paper central que l'educació en el lleure ha tingut aquest estiu.
I també la tasca socioeducativa i de proximitat que fan, en l'àmbit local, nombrosos serveis juvenils que generen entorns d'aprenentatge i actuen com a agents d'inclusió, per contribuir a reduir desigualtats i potenciar l'equitat.
La segon lectura que us recomanem és l'article "Les polítiques de joventut són una via ineludible per abordar les desigualtats educatives de les persones joves" de l'equip de ManresaJove.
Que conclou que les polítiques de joventut han de desenvolupar un paper clau en l'educació, des d'una mirada integral dels adolescents i joves, per arribar a ser veritablement unes polítiques transformadores i generadores de canvi.
Esperem que tot plegat sigui del vostre interès.
La crisi actual produïda per la situació d'emergència que ha generat la COVID-19 està impactant en la situació laboral de moltes persones, i de manera especial en el col·lectiu jove.
La crisi ha afectat fortament sobre les persones més joves, les de menys de 25 anys que treballaven abans de la pandèmia; i sobre les persones joves de 25 a 34 anys, una quarta part de la població laboral activa abans de la pandèmia, que ara es troben en situació d'atur, ERO / ERTO.
Les polítiques de joventut, enfocades en molts casos a ajudar les persones joves a sortir de l'anterior crisi laboral, ara continuen al peu del canó per acompanyar als i les joves a incorporar-se en el món laboral com a ciutadans de ple dret.
Per tot això, dediquem aquest butlletí a l'àmbit del treball.
Hi trobareu documentació, programes i altres recursos però sobretot us recomanem la lectura de l'article de les referents d'ocupació juvenil del Baix Llobregat en què, a partir de la seva experiència, reflexionen sobre el paper que han de tenir els i les professionals de joventut en aquests moments.
Butlletí E-Joventut 65: Gestió emocional i COVID-19
Ens trobem immersos en una situació ben estranya i crítica.
Les polítiques de joventut, com tot durant aquests dies, estan afectades per la crisi sanitària que ha generat la COVID-19.
Des de Joventut, en aquest context, posem en relleu la importància de la salut emocional com a pilar per abordar la diversitat de situacions i aspectes vitals de les persones joves.
Volem destacar, també, tota la tasca dels professionals de joventut en la línia de les habilitats per a la vida, recollides en un butlletí E-Joventut de fa poc més d'un any.
Es tracta d'una línia de treball que ha contribuït a la tendència actual de bona part de les polítiques locals de joventut per fer front a les situacions que avui dia afecten els joves.
Per tot plegat dediquem aquest butlletí, el primer en temps d'emergència social, a la gestió de les emocions.
Hi trobareu un recull de recursos (documents, serveis, organitzacions i experiències) molt centrat en la situació que estem vivint.